ଅଭିଷକ-ଅନନ୍ୟାଙ୍କ 'କଟି ପତଙ୍ଗ'\nଭୁବନେଶ୍ୱର,ଏପ୍ରିଲ ୪(ଲୋକାଲ ୱାୟାର): ପ୍ରେମ ବନ୍ଧନରେ ବାନ୍ଧି ହୋଇଛନ୍ତି ଅଭିନେତା ଅଭିଷକ ଓ ଅଭିନେତ୍ରୀ ଅନନ୍ୟା । ପ୍ରେମ ଓ ସଚ୍ଚୋଟ ବନ୍ଧୁତ୍ୱର ନିଆରା କାହାଣୀକୁ ନେଇ ଶକ୍ତି ପ୍ରଡକ୍ସନ୍ସ ନିର୍ମିତ ଓଡ଼ିଆ ଚଳଚ୍ଚିତ୍ର 'କଟି ପତଙ୍ଗ' ଆସନ୍ତା ସପ୍ତାହରେ ରିଲିଜ୍ ହେଉଛି ।\nକୁମାର ସରୋଜ ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିବା ବେଳେ ଦେବେନ୍ଦ୍ର ନାଥ ସାହୁ ଏହାର ପ୍ରଯୋଜନାର ଭାର ସମ୍ଭାଳିଛନ୍ତି । ଅଭିଷେକ ହିରୋ ବନିଥିବାବେଳେ ଅନନ୍ୟା ତାଙ୍କ ହିରୋଇନ୍ ସାଜିଛନ୍ତି । ଫିଲ୍ମରେ ଦ୍ୱିତୀୟ ନାୟକ ଓ ନାୟିକା ଭାବେ ଆର୍.କେ. ଓ ରାନୀ ପିୟଦର୍ଶିନୀ ରହିଛନ୍ତି ।\nଅନ୍ୟ ଅଭିନେତାଙ୍କ ମଧ୍ୟରେ ଅସିତ୍ ପତି, ଅଜିତ୍ ଦାସ, ମନୀଷା ମିଶ୍ର, ସରୋଜ ଦାସ, କାଳି, କୁଲୁ, ଦେବା, ଅଶୋକ, ପ୍ରତାପ, ପ୍ରିନ୍ସ, ଆର୍ଯ୍ୟାନ, ବିଷ୍ଣୁ ଓ ପ୍ରିୟଙ୍କା ଅଛନ୍ତି । ଏସ୍. ଚନ୍ଦ୍ରକାନ୍ତ ସଙ୍ଗୀତ ସଂଯୋଜନା କରିଛନ୍ତି । ସଂଳାପ ଲେଖିଛନ୍ତି ଅଜୟ ସାମଲ । କାହାଣୀ ରଚନା କରିଛନ୍ତି ମଧୁସ୍ମିତା ଦାସ । ପ୍ରେମକାହାଣୀ ଆଧାରିତ ଏ ଚଳଚ୍ଚିତ୍ରକୁ ଦର୍ଶକ ପସନ୍ଦ କରିବେ ବୋଲି ପ୍ରଯୋଜନା ସଂସ୍ଥା କହିଛି ।
